钦定古今图书集成/明伦汇编/闺媛典/第103卷 > 皇清九 > 王瓘妻柳氏
## 钦定古今图书集成/明伦汇编/闺媛典/第103卷 > 皇清九 > 王瓘妻柳氏

按《金华府志》：“柳氏，王瓘妻。年十七归瓘时，瓘已病，为脱簪珥求医。瓘病革，与氏诀曰：‘汝年少无子，我死，汝当别嫁’。氏以死殉对，奉养不懈。迨瓘死，殓毕，欲投于棺。及撤灵，又投于火。姑与妯娌力救之，哀哭不绝声，潜为送死衣履。翁姑惧不测，密遣孙女伴睡。氏语女曰：‘明早翁姑问汝，但云夜半子时女幼，莫知所云。俟’” 女睡，沐浴更衣就缢。女惊觉，亟呼翁姑救之不及，盖子时也。御史王上其事，旌表。